Avia Solutions Group|  |
| Forma | UAB |
| Pramonė | Aviacija |
| Pirmtakas (-ai) | flyLAL Group Services |
| Įkurta | 2010 m. |
| Centrinė būstinė | Dublinas,  Airija |
| Svarbiausi darbuotojai | Gediminas Žiemelis(valdybos pirmininkas) |
| Tinklalapis | aviasg.com |

Buveinė (Kirtimai)
**Avia Solutions Group** – airiška aviacijos įmonė. Turi darbuotojų Vilniuje.[reikalingas šaltinis].

Istorija
--------

1991 m. įsteigtos nacionalinės *Lietuvos avialinijos* (Lithuanian Airlines, sutr. LAL).

2005 m. LAL iš Valstybės turto fondo privatizuotos specialiai tam sukurtos kompanijos *LAL investicijų valdymas* už 7,53 mln. eurų. 2004 metais įmonės mokėtinos sumos ir įsipareigojimai sudarė apie 20,5 mln. eurų. Įmonė veikė nuostolingai ir 2005 metais patyrė apie 7,9 mln. eurų nuostolį.

Palyginimui, 2022 m. vienas Boeing 737-700 lėktuvas kainuoja apie 90 mln. dolerių..

Naujieji savininkai su G. Žiemeliu priešaky LAL išskaidė kompaniją į atskiras įmones. Nustatyta, kad „Lietuvos avialinijų" akcininkų veiksmai, susiję su dalies pelningų įmonės vykdytų veikų perkėlimu į naujai sukurtas bendroves, galėjo turėti neigiamos įtakos įmonės finansiniams rezultatams ir jos galimybėms atsiskaityti su kreditoriais. Tačiau 2016 metais ikiteisminis tyrimas buvo nutrauktas generalinės prokuratūros sprendimu nenustačius jokios nusikalstamos veikos požymių. 

2011 m. kotiruota Varšuvos vertybinių popierių biržoje (WSE). 2018 m. lapkričio 20 d. iš jos pašalinta.

2013 m. lapkritį atliktos kratos septyniolikos buvusių bendrovės „FlyLAL" akcininkų ir vadovų namuose bei biuruose. Po kratų verslininkai buvo iškviesti į Generalinę prokuratūrą, kur jiems pareikšti įtarimai dėl sukčiavimo ir tyčinio bankroto. Buvusiam pagrindiniam „FlyLAL" akcininkui G. Žiemeliui, kuris buvo užsienyje, įtarimai išsiųsti paštu.

### Baltic Ground Services

LAL antžeminio aptarnavimo padaliniai pervadinti į „Baltic Ground Services" (sutr. BGS). 2006 m. liepą BGS parduota UAB „Finansų spektro investicija", kuri vėliau pervadinta į UAB „Stogeba" ir 2009 m. bankrutavo. 2008 m. lapkritį ASG iš „Invaldos" atpirko BGS.

2018 m. spalį BGS Ukrainoje įsteigė geležinkelių krovininę bendrovę – „BGS Rail". 2020 m. joje įdarbintas buvęs JAV diplomatas Kurtas Volkeris.

### BPC Travel

LAL bilietų kasos pervadintos „Bilietų Pardavimo Centru" (nuo 2005 m. gruodžio IATA narys).2009 m. rugsėjo 7 d. bendrovė parduota.

2015 m. ASG vėl įsteigė kelionių organizatorių „Kidy Tour". 2020 m. lapkritį „Kidy Tour" pervadintas į „Tiketa Tour". 2021 m. gruodį vėl persivadino į "Kidy Tour".

### FL Technics

2005 m. LAL lėktuvų techninės priežiūros ir remonto padaliniai pervadinti į UAB „flyLAL Technics".

### Baltijos aviacijos akademija

LAL mokymo centras 2006 m. lapkritį pavadintas į „flyLAL Training", vėliau pervadintas Baltijos aviacijos akademija (BAA).

### flyLAL

LAL keleivių skraidinimo padalinys pervadintas į vėliau bankrutavusią „FlyLAL".

2005 m. dalis FlyLAL nekilnojamojo turto Vilniaus oro uoste buvo neteisėtai perleista su G. Žiemeliu siejamai bendrovei „VA Reals" (buvęs „Vingrių investicijų valdymas").

2007 m. kovo 14 d. įsteigta įsteigta bendrovė UAB „flyLAL charters", į kurią perkelti FlyLAL užsakomieji skrydžiai. 2010 m. rugpjūčio 2 d. pervadinta į „Small Planet Airlines".2013 m. kovą „Small Planet Airlines" parduota vadovams. 2018 m. bankrutavo..

2009 m. atskirta nuo aukščiau išvardytų pelningų veiklų „FlyLAL" bankrutavo. Žiniasklaidoje buvo manančių[neveikianti nuoroda], kad bankrotas buvo planuotas ir pelningas. Todėl buvo vykdomas ikiteisminis tyrimas dėl bankroto, kuris 2016 metais buvo nutrauktas generalinės prokuratūros sprendimu, nenustačius jokių duomenų, kurie leistų teigti, jog bankrotas buvo nusikalstamas. Visi įtarimai buvo panaikinti.

### Kita veikla

2007 m. įsteigta privačių lėktuvų priežiūros firma „FL Technics Jets"..

2007 m. įsteigta „Aviation Asset Management".

2013 m. atidarė užsakomųjų skrydžių vežėją „KlasJet".

2014 m. rugpjūčio 14 d. ASG su Rusijos karinės pramonės korporacija "Rostec", investicijoms į Maskvos Ramenskojės/Žukovskio oro uostą, įsteigė bendrą įmonę "Ramport Aero" (75% – ASG, o 25% – "Rostec").

2015 m. Vyriausybės komisija nusprendė, kad ASG įmonės „FL Technics" plėtra Vilniaus oro uoste neatitinka Lietuvos nacionalinio saugumo interesų.

2021 m. vasario 25 d. Vyriausybės komisija, kurioje dirba skirtingų ministerijų, teisėsaugos ir žvalgybos tarnybų atstovai, blokavo ASG plėtrą Vilniaus oro uoste dėl rizikos nacionaliniam saugumui. ASG Vilniaus apygardos administracinio teismui apskundė 2021 m. kovo 17 d. Vyriausybės nutarimą ir vasario 25 d. vyriausybinės komisijos sprendimą dėl bendrovės pripažinimo neatitinkančia nacionalinio saugumo interesų. 2023 m. lapkritį Lietuvos vyriausiasis administracinis teismas atmetė skundus dėl Vyriausybės ir jos komisijos sprendimų, ankstesnį sprendimą paliko nepakeistą.

2021 m. rugsėjį paskelbta, kad viešai autentifikuojamų duomenų neteikianti „Certares Management" (įsteigta 2012 m.) nusipirko ASG privilegijuotųjų konvertuojamųjų akcijų emisiją, kurios į paprastąsias akcijas bus *konvertuotos po kelerių metų, sutartomis sąlygomis ir sutartu laiku ir sudarys mažiau nei penktadalį grupės kapitalo*.

2022 m. ASG valdė 163 orlaivių parką.[reikalingas šaltinis]

2022 m. vasarį ASG teigė, kad nebeveikia Rusijoje.

Struktūra
---------

### Valdyba

6 nariai (2023 m. kovas):

* Gediminas Žiemelis, pirmininkas
* Jonas Janukėnas, CEO
* Žilvinas Lapinskas, „FL Technics" CEO
* Linas Dovydėnas, komercijos vadovas
* Pascal Picano, valdybos narys
* Tom Klein, valdybos narys

2019–2023 m. valdyboje figūravo Vygaudas Ušackas.

### Savininkai

Akcijų paskirstymas (2023 m. kovas):

| Akcininkas | Akcijų | Dalis |
| --- | --- | --- |
| Gediminas Žiemelis | 57,622,863 | 69.29% |
| Vaidas Barakauskas | 12,150,498 | 15,62% |
| Vadovai | 4,232,860 | 5,44% |
| Kiti akcininkai | 3,771,556 | 4,85% |
| Viso akcijų | 77,777,777 | 100% |

### Dabartinės įmonės

2023 m. kontroliavo tokias įmones:

* „AeroTime Hub", „AIR Convention" – aviacinė žiniasklaida;
* „Avia Solutions Group Consulting" – konsultacijos;
* „Avion Express", „SmartLynx Airlines" – ACMI nuoma;
* „BAA Training", „BAA Training Spain", „BAA Training Vietnam", „BAA Training China", „BGS Training", „FL Technics Online Training", „AeroTime Recruitment" – aviacijos mokymai;
* „BGS", „Aviator" – antžeminės paslaugos ir degalų prekyba;
* „BGS Rail" – krovinių vežimas geležinkeliais;
* „Busnex" – autobusų bendrovė;
* „Chapman Freeborn" (skrydžio operacijų ir dispečerinių paslaugos)
* „Digital Aero Technologies", „Aeroclass", „Locatory.com", „Sensus Aero", „MOMook", „Nordic Dino", „FL Technics Online Training", „AeroTime Hub", „Enginestands.com", „EVMOTORS.EU" – interneto svetainės su mokymais ir pardavimais;
* „FL Technics", „FL Technics Indonesia", „FL ARI", „Flash Line Maintenance", „Storm Aviation Ltd", „Enginestands.com", „JetMS", „Helisota", „FL Technics Engine Services", „Wright International", „JETMS Completions" – aviacinės dirbtuvės;
* „KlasJet" – skrydžiai reaktyviniais lėktuvais;
* „Intradco Global", „Arcus Air Logistic", „Arcus OBC", „Skyllence" – užsakomųjų skrydžių ir skubios logistikos tarpininkai;
* „Kidy Tour" – kelionių agentūra;
* „Loop Hotel" – viešbutis Naujininkuose;
* „Magma Aviation", „Bluebird Nordic", „SmartLynx Airlines", „Arcus Air Logistic", „Arcus OBC" – oro vežėjai;
* „Seven Live" – renginiai;

#### AviaAM Leasing

AviaAM Leasing|  |
| Forma | UAB |
| Pramonė | Aviacija |
| Pirmtakas (-ai) | Aviation Asset Management (2007–2011) |
| Įkurta | 2007 m. vasaris |
| Centrinė būstinė | Vilnius |
| Aptarnaujama teritorija | Europa, Azija, Artimieji Rytai, NVS, Pietryčių Azija. |
| Svarbiausi darbuotojai | Tadas Goberis (valdybos pirmininkas) |
| Paslaugos | Orlaivių nuoma ir prekyba, finansai, konsultacijos |
| Holdingas | Avia Solutions Group |
| Padaliniai | AviaAM Financial Leasing China |
| Tinklalapis | aviaam.com |

2007 m. įsteigta lėktuvų prekybos ir nuomos įmonė.

Kitos paslaugos – parko valdymas, variklių nuoma ir techninė ekspertizė bei konsultavimas.

##### Istorija

2007 m. vasarį įmonę „Aviation Assets Management" įsteigė Avia Solutions Group. 

2008 m. pirmieji lėktuvai išnuomoti Centrinės Azijos avialinijoms.

2011 m. rudenį įmonė suformavo holdingą „AviaAM Leasing".

2011 m. pradėtas bendradarbiavimas su Yamal Airlines. Jiems išnuomoti 8 "Bombardier CRJ 200".

2013 m. gen. direktoriumi paskirtas Tadas Goberis, 2014 m. jis išrinktas valdybos pirmininku.

2013 m. birželį prekyba akcijomis pradėta Varšuvos vertybinių popierių biržoje (trumpinys AAL). 2018 m. liepą bendrovė iš jos pašalinta.

2013 m. kovo 31 d. įmonei priklausė 19 orlaivių (15 orlaivių išnuomoti).

2016 m. gegužės mėn. su kinais įsteigė bendrą įmonę „AviaAM Financial Leasing China" AviaAM Financial Leasing China teikia orlaivių nuomos, prekybos ir konsultavimo paslaugas. 

2017 m. rugsėjo mėn. "AviaAM Financial Leasing China" pristatė 8 naujus lėktuvus Aeroflotui.

2018 m. sausį pristatė Aeroflotui 16-ąjį Airbus A320 pagal 2016 m. pasirašytą memorandumą.

2018 m. kovą AviaAM Financial Leasing China pristatė dar 3 Airbus A320 Aeroflotui.

2020 m. rugpjūtį pradėjo krovinių gabenimą, įsigydama „Boeing 747-400F".

2022 m. vasarį „AviaAM Financial Leasing China", po sankcijų Rusijai, paprašė Rusijos avialinijų nenaudoti ir gražinti 13 orlaivių.

##### Lėktuvai

2018 m. gegužę priklausė 17 lėktuvų: 4 „Airbus A321", 1 „Boeing 737-300", 2 „Boeing 737-500" ir 10 „Bombardier CRJ200" orlaivių. Jie nuomojami pagal ilgalaikės veiklos nuomos sutartis.

2018 m. birželį Lietuvos ir Kinijos įmonei AviaAM Financial Leasing China priklausė 10 „Airbus A320", 3 „Airbus A321" ir 1 „Boeing 777-300ER" orlaivių.

Pagrindiniai orlaivių tipai: Airbus A319, Airbus A320, Airbus A321, Boeing 737-300, Boeing 737-400, Boeing 737-500, Boeing 737-700, Boeing 737-800, Boeing 757-200, Boeing 767-300, Boeing 777-300ER ir Bombardier CRJ200.



| Lėktuvo tipas | Kiekis | Registruota |
| --- | --- | --- |
| CRJ 200LR | 4 |  Lietuva (4) |
| CRJ 200LR Business Jets | 2 |  Lietuva (2) |
| Boeing 737-300 | 1 |  Lietuva (1) |
| Boeing 747-400F | 1 |  Islandija (1) |
| Boeing 737-800 | 3 |  Lietuva (3) |
| Boeing 737-800BCF | 1 |  Lietuva (1) |
| Boeing 737-400 | 1 |  Islandija (1) |
| Airbus A320-200 | 10 | Bermudos vėliava Bermuda (10) |
| Airbus A321-200 | 3 | Bermudos vėliava Bermuda (3) |
| Boeing 777-200ER | 1 | Singapūro vėliava Singapūras (1) |
| Boeing 777-300ER | 1 |  JAV (1) |

### Ankstesnės įmonės

* „FlyLAL" – bankrutavusi Lietuvos nacionalinė oro linijų bendrovė *Lithuanian Airlines (LAL)*;
* „Small Planet Airlines" – bankrutavęs vežėjas;
* UAB „Passenger Terminal"; 2009 m. spalio 21 d. pervadinta į UAB „AviaAM B02" (2021 m. grynasis nuostolis: 5249000€);
* „BPC Travel" – kelionių agentūra (išskirta);
* „Laserpas" – oro infrastruktūros tikrinimo UAV teikėjas (parduota);
* „BGS Poland" – antžeminių paslaugų teikėjas (parduota).

Apdovanojimai
-------------

2018 m. Lietuvos pramonininkų konfederacija ASG išrinko metų eksportuotoja.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑  LAL privatizavimo konkurso nugalėtoja - "Fima ir partneriai
8. ↑  flyLAL – Lithuanian Airlines" nuostolius sumažino daugiau nei trečdaliu
9. ↑
10. ↑
11. ↑
12. ↑  Nutrauktas tyrimas dėl bankrutavusios skrydžių bendrovės „FlyLAL" vadovų veiksmų
13. ↑  Nutrauktas tyrimas dėl bankrutavusios skrydžių bendrovės „FlyLAL" vadovų veiksmų
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑
24. ↑
25. ↑
26. ↑
27. ↑
28. ↑
29. ↑
30. ↑
31. ↑
32. ↑
33. ↑
34. ↑
35. ↑
36. ↑
37. ↑
38. ↑
39. ↑  Nutrauktas tyrimas dėl bankrutavusios skrydžių bendrovės „FlyLAL" vadovų veiksmų
40. ↑
41. ↑
42. ↑
43. ↑
44. ↑
45. ↑
46. ↑
47. ↑
48. ↑
49. ↑
50. ↑
51. ↑
52. ↑
53. ↑
54. ↑
55. ↑
56. ↑
57. ↑  „Lietuviai ir kinai steigia lėktuvų nuomos įmonę". Nuoroda tikrinta 2017 m. liepos 10 d.
58. ↑  „Bendra lietuvių ir kinų bendrovė pasirašė lėktuvų nuomos memorandumą su „Aeroflot"". Delfi. Nuoroda tikrinta 2017 m. liepos 10 d..
59. ↑  „Aviation Assets Management įkūrimas".
60. ↑  „Aviation Assets Management keičia pavadinimą".
61. ↑  „Avia Asset Management steigia naują bendrovę".
62. ↑  „AviaAM Leasing bendradarbiavimas su Yamal Airlines".
63. ↑  „Tadas Goberis buvo išrinktas įmonės valdybos pirmininku". Suarchyvuotas originalas 2018-02-21. Nuoroda tikrinta 2018-03-28.
64. ↑  „AB „AviaAM Leasing" pirminis viešas akcijų siūlymas". TGS Baltic. Suarchyvuotas originalas 2016-04-27. Nuoroda tikrinta 2017-07-11.
65. ↑
66. ↑  „Lietuviai ir kinai steigia bendrą beveik 1 mlrd. dolerių vertės orlaivių nuomos įmonę". Delfi. Nuoroda tikrinta 2017 m. liepos 10 d.
67. ↑  „AviaAM Financial Leasing China pristatė 8 lėktuvus Rusijos vežėjui "Aeroflot"".
68. ↑  „AviaAM Leasing kartu su partneriais pristatė dar 8 lėktuvus Aeroflot". Suarchyvuotas originalas 2018-02-21. Nuoroda tikrinta 2018-03-28.
69. ↑  „AviaAM Financial Leasing China pristatė tris naujus Airbus A320 lėktuvus Aeroflot".
70. ↑
71. ↑
72. ↑  „„Aergo" įsigyjo A320-200" iš „AviaAM Leasing"". Aergo Capital.
73. ↑  „„AviaAM Leasing" perdavė Boeing 737 aviakompanijai „Aurora"". ATO.
74. ↑  „„AviaAM Leasing" įsigijo 8-is Bombardier CRJ200 orlaivius iš GOAL". GOAL Leasing. Suarchyvuotas originalas 2016-08-17. Nuoroda tikrinta 2017-07-11.
75. ↑
76. ↑
77. ↑